BERETNING OM DE FINANSIELLE AKTIVITETER I 2017

Sektion II — Det Europæiske Råd og Rådet

(2018/C 304/01)

INDHOLD

1. INDLEDNING 2

2. MÅLSÆTNINGER OG BUDGET FOR REGNSKABSÅRET 2017 2

2.1. De vigtigste finansielle målsætninger 2

2.2. Opstilling af Det Europæiske Råds og Rådets budget for 2017 2

2.2.1. Generel indstilling 2

2.2.2. Budgettet for 2017 3

2.2.3. Budgettet for 2017 og de finansielle overslag for udgiftsområde 5 i EU's budget 3

3. SAMLET OVERSIGT OVER GENNEMFØRELSEN AF BUDGETTET I 2017 5

3.1. Det Europæiske Råds og Rådets aktiviteter og målsætninger i 2017 5

3.1.1. Møder 5

3.1.2. Lovgivningsmæssige aktiviteter 6

3.1.3. Administrativ modernisering 6

3.1.4. Opfyldelse af målsætninger i 2017 6

3.2. Indtægter 7

3.3. Udgifter i 2017 9

3.3.1. Budgetændringer i 2017 9

3.3.2. Oversigt over budgetgennemførelsen i 2010-2017 10

3.3.3. Gennemførelse af bevillingerne, opdelt på kategorier, i 2017 11

3.4. Fremførte bevillinger 13

3.4.1. Bevillinger fremført automatisk fra 2016 til 2017 13

3.4.2. Bevillinger fremført fra 2017 til 2018 14

3.4.3. Bevillinger fremført iht. afgørelse fra 2016 til 2017 16

3.4.4. Bevillinger fremført iht. afgørelse fra 2015 til 2016 fremført for så vidt angår betalingen til 2017 16

3.5. Formålsbestemte indtægter 16

3.5.1. Formålsbestemte indtægter akkumuleret inden 2017 16

3.5.2. Formålsbestemte indtægter akkumuleret inden 2017 fremført til 2018 for så vidt angår betalingen 17

3.5.3. Formålsbestemte indtægter akkumuleret i 2017 18

1. INDLEDNING

I medfør af artikel 142 i finansforordningen (FF) (1) udgør dette dokument en beretning om den budgetmæssige og økonomiske forvaltning af sektion II i EU's budget (Det Europæiske Råd og Rådet) for regnskabsåret 2017.

Denne beretning er baseret på det foreløbige årsregnskab for 2017, resultaterne i de årlige aktivitetsrapporter fra Rådets anvisningsberettigede og oplysningerne om budgetgennemførelsen fra Rådets finansielle system.

Kapitel 2 i denne beretning indeholder et sammendrag af de rammer, der blev opstillet for regnskabsåret 2017. I kapitel 3 gives en samlet oversigt over gennemførelsen af de budgetbevillinger, der stod til rådighed i 2017.

Gennemførelsen af 2017-budgettet opdelt på budgetposter fremgår af bilaget.

2. MÅLSÆTNINGER OG BUDGET FOR REGNSKABSÅRET 2017

2.1. De vigtigste finansielle målsætninger

De vigtigste finansielle målsætninger for Generalsekretariatet for Rådet i 2017 var:

— at sikre fortsat støtte til formanden for Det Europæiske Råd og Rådet gennem en effektiv udnyttelse af finansielle ressourcer

— at fortsætte den administrative moderniseringsproces med det formål at forbedre organisationsstrukturen og en korrekt udnyttelse af ressourcerne

— at nå til enighed om den endelige omkostning ved Europabygningen med den belgiske regering.

2.2. Opstilling af Det Europæiske Råds og Rådets budget for 2017

2.2.1. Generel indstilling

Opstillingen af 2017-budgettet for Det Europæiske Råd og Rådet (i det følgende benævnt ERR) byggede på det generelle mål om nominelt ikke at overskride det samlede niveau for 2016-budgettet for alle ikkelønmæssige udgifter.

Der er kompenseret for stigninger i tilknytning til vedtægts- eller kontraktmæssige forpligtelser eller på områder, der vurderes at være af afgørende betydning for et velfungerende GSR, ved at prioritere og omprogrammere visse projekter, idet der tages hensyn til budgetgennemførelsen i de seneste år.

Hvad angår stillingsfortegnelsen fortsatte GSR med at strømline organisationen ved at gennemføre følgende foranstaltninger:

— nedskære antallet af stillinger i stillingsfortegnelsen med 15 i overensstemmelse med Kommissionens forslag om at nedskære personaleantallet med 5 % over fem år (femte og sidste år)

— omdanne 65 AST-stillinger (10 AST 3, 40 AST 2, 15 AST 1) til 65 SC-stillinger (15 SC 3, 15 SC 2 og 35 SC 1) som led i fortsættelsen af den administrative modernisering.

— tilføjelse af 1 AD 5- og 1 AST 1-stilling for at afspejle den nye sprogordning for irsk oversættelse som pålagt af Kommissionen.

2.2.2. Budgettet for 2017

Budgetmyndigheden fastsatte ERR's samlede budget for 2017 til 561,6 mio. EUR. Det svarer til en stigning på 16,5 mio. EUR (+3,0 %) i forhold til 2016.

Antallet af stillinger i stillingsfortegnelsen for 2017 for ERR var på i alt 3 027.

Skema 1 giver en oversigt over budgettet for 2017 opdelt på forskellige kategorier.

Skema 1

ERR's budget for 2017 sammenholdt med 2016 (opdelt på kategorier

(EUR) Kategori Budget for 2016 Budget for 2017 Ændring 2017/2016 1 2 3 = 2/1 Stillingsfortegnelse 299 452 000 315 446 000 5,3 % Andre udgifter vedrørende ansatte 23 850 000 24 878 000 4,3 % Ejendomme (undtagen erhvervelser) 54 768 000 57 789 000 5,5 % Databehandling 40 300 000 42 800 000 6,2 % Inventar 1 016 000 942 000 -7,3 % Teknisk materiel 4 034 000 3 659 000 -9,3 % Transport 854 000 1 048 000 22,7 % Rejseudgifter, der afholdes af delegationerne 17 802 000 17 802 000 0,0 % Udgifter til tolkning 82 739 000 79 816 000 -3,5 % Møder og konferencer 6 483 000 4 984 000 -23,1 % Information 8 251 000 8 285 000 0,4 % Diverse 2 505 000 2 127 000 -15,1 % Reserve 2 000 000 2 000 000 0,0 % I alt (ekskl. erhvervelser) 544 054 000 561 576 000 3,2 % Ejendomserhvervelse 1 000 000 — Tilsammen 545 054 000 561 576 000 3,0 %

2.2.3 Budgettet for 2017 og de finansielle overslag for udgiftsområde 5 i EU's budget

Skema 2 giver en oversigt over udviklingen i budgettet for ERR i 2010-2017. ERR's andel af udgiftsområde 5 i de flerårige finansielle overslag er faldet fra 8,0 % i 2010 til 5,7 % i 2017.

Skema 2

Udviklingen i EU's budget, sektion II (Det Europæiske Råd og Rådet), for udgiftsområde 5 i de finansielle overslag for 2010-2017

(Beløb i løbende priser) 2010 2011 2012 2013 2014 2015 2016 2017 Mio. EUR ændring Mio. EUR ændring Mio. EUR ændring Mio. EUR ændring Mio. EUR ændring Mio. EUR ændring Mio. EUR ændring Mio. EUR ændring Udgiftsområde 5 7 962 4,7 % 8 173 2,7 % 8 607 5,3 % 9 181 6,7 % 8 405 -8,5 % 8 661 3,0 % 9 483 9,5 % 9 921 4,6 % ERR 634 5,1 % 563 -11,2 % 534 -5,2 % 536 0,3 % 534 -0,2 % 542 1,4 % 545 0,6 % 562 3,0 % ERR's andel af udgiftsområde 5 8,0 % 6,9 % 6,2 % 5,8 % 6,4 % 6,3 % 5,7 % 5,7 %

Reduktionen i 2011 skyldes hovedsagelig overførslen af ressourcer til EU-Udenrigstjenesten, mens nedgangen i 2012 og 2014 vedrører en reduktion af bevillingerne til visse aktiviteter set på baggrund af tidligere års gennemførelse og reelle behov.

3. SAMLET OVERSIGT OVER GENNEMFØRELSEN AF BUDGETTET I 2017

3.1. Det Europæiske Råds og Rådets aktiviteter og målsætninger i 2017

GSR giver inden for rammerne af beretningen om de finansielle aktiviteter oplysninger om sine vigtigste aktiviteter, som er relevante ud fra et finansielt synspunkt, og som beskriver Det Europæiske Råds og Rådets funktion i løbet af regnskabsåret. Det fremhæver også årets vigtigste resultater.

3.1.1. Møder

Skema 3 giver en oversigt over udviklingen i antallet af møder, som GSR har tilrettelagt for Det Europæiske Råd og Rådet mellem 2010 og 2017.

Ud over de 4 290»institutionelle« møder har GSR i 2017 tilrettelagt yderligere 3 030 møder (f.eks. seminarer, informationsmøder, briefinger og møder med tredjelande).

Skema 3

Udvikling i antallet af møder 2010-2017

2010 2011 2012 2013 2014 2015 2016 2017 Topmøder 7 9 7 6 9 12 9 11 Topmøder (artikel 50) 4 Rådssamlinger 86 85 77 74 81 81 75 77 Corepermøder 122 135 140 140 135 138 109 105 Corepermøder (artikel 50) 22 Arbejdsgruppemøder 4 127 4 373 4 480 4 164 4 016 3 471 3 569 4 039 Ad hoc-arbejdsgruppemøder (artikel 50) 32 I alt 4 342 4 602 4 704 4 384 4 241 3 702 3 762 4 290 Andre møder 1 996 2 075 2 189 2 027 2 189 2 271 2 034 3 030 Tilsammen 6 338 6 677 6 893 6 411 6 430 5 973 5 796 7 320

Året 2017 har været præget af et fortsat arbejde med at konsolidere den positive udvikling efter de foregående års krise. Et synligt resultat heraf har været ledernes dagsorden, der blev forelagt af formand Donald Tusk og godkendt på Det Europæiske Råds møde i oktober.

Det samlede antal møder, som GSR tilrettelagde, er steget med 26 % (1 524) i forhold til 2016. Det forklares primært af formandskabets øgede aktivitet i andet halvår og oprettelsen af en ad hoc-arbejdsgruppe vedrørende brexit.

Desuden var GSR den 5. april 2017 vært for en konference om »Støtte til Syriens og regionens fremtid«. Den samlede 54 lande og 26 internationale organisationer for at drøfte situationen i Syrien og virkningen af krisen i regionen. Tilrettelæggelsen af begivenheden, der krævede betydelige sikkerhedsmæssige og logistiske ressourcer samt en vigtig diplomatisk indsats, blev gennemført sammen med Europa-Kommissionens Generaldirektorat for Naboskabspolitik.

Derudover fandt 5. topmøde i Det Østlige Partnerskab sted 24. november 2017. Det samlede EU-landene og Armenien, Aserbajdsjan, Hviderusland, Georgien, Republikken Moldova og Ukraine. Stats- og regeringscheferne drøftede, hvordan man kunne styrke samarbejdet på de fire prioriterede området, der blev vedtaget på det foregående topmøde i Riga: en stærkere økonomi, regeringsførelse, sammenkoblingsmuligheder og samfundet.

GSR kunne imødekomme det øgede behov for møder ved at bruge det højere antal mødelokaler til rådighed i Europabygningen, der siden 2017 har lagt lokaler til alle typer møder og ikke kun møder på højt niveau.

3.1.2. Lovgivningsmæssige aktiviteter

En anden kvantitativ aktivitetsindikator er antallet af retsakter, der er blevet offentliggjort i Den Europæiske Unions Tidende (EUT) (skema 4). I 2017 blev der offentliggjort 1 187 retsakter i EUT. Det skal bemærkes, at offentliggørelsen af retsakterne i EUT er sidste trin i lovgivningsprocessen.

Skema 4

Udviklingen i antallet af retsakter i 2010-2017

2010 2011 2012 2013 2014 2015 2016 2017 Retsakter offentliggjort i EUT 825 986 958 1 132 1 437 1 412 1 259 1 187

Europa-Kommissionens forenklingsprogram på lovgivningsområdet er ved at komme til udtryk i et let fald i antallet af retsakter. På grund af lovgivningsprocedurernes længde forventes denne virkning at blive mere tydelig i de kommende år.

3.1.3. Administrativ modernisering

I 2017 fortsatte GSR med at forbedre kvaliteten og effektiviteten af sin interne organisation.

Fremskridt med gennemførelsen af handlingsplanen

GSR fortsatte i 2017 gennemførelsen af generalsekretærens »handlingsplan for et mere dynamisk, fleksibelt og kollaborativt GSR« (der blev forelagt den 27. september 2016), der identificerer 5 prioriteter for GSR.

— en effektiv administration for formanden for Det Europæiske Råd og Det Europæiske Råd

— bedre og mere konsekvent støtte til Rådet og dets formandskaber

— forbedret intern og ekstern kommunikation og information

— investering i mennesker og forvaltning og

— udnyttelse af teknologi til at forbedre GSR's arbejdsmetoder.

De vigtigste resultater af handlingsplanen i 2017 er:

— fuld wi-fi-dækning i GSR's bygninger

— yderligere digitalisering af tjenester til de forskellige rådssammensætninger og formandskaber (bl.a. et nyt digitalt værktøj til at forvalte delegerede retsakter)

— GSR's eksterne kommunikationsstrategi

— administrativ modernisering (herunder strategien for lige muligheder 2017-2020 og den nye tilgang med at »flytte ressourcer til opgaver«).

3.1.4. Opfyldelse af målsætninger i 2017

Opfyldelsen af de målsætninger, som var opstillet for regnskabsåret 2017, kan sammenfattes således:

— Stillingsfortegnelse I 2017 rekrutterede GSR 111 personer (84 fastansatte tjenestemænd og 27 midlertidigt ansatte). I løbet af året forlod 151 ansatte (124 fastansatte og 27 midlertidigt ansatte) tjenesten, hvilket resulterede i et nettofald på 40 besatte stillinger i ERR's stillingsfortegnelse. Stillingsfortegnelsen blev beskåret med 15 i forbindelse med nedskæringen af personaleantallet med 5 % over fem år. 2017 var det sidste år med denne øvelse.

— Økonomisk forvaltning GSR fortsatte i 2017 med yderligere at forbedre sin økonomiske forvaltning og sine økonomiske resultater. Der blev gennemført flere forbedringer af institutionens finansielle styring, f.eks.: — harmonisering i løbet af efteråret 2017 af GSR's budgetplanlægning på centralt niveau, der siden integrerer den flerårige aktivitets- og budgetplanlægning (»MABP«), udgiftsplaner og budgetforslag i samme ramme på grundlag af aktiviteter (projekter, programmer og tilbagevendende aktiviteter) — udarbejdelse af et forslag for at vedtage en virksomhedsramme for projektstyring, der har til formål at fastsætte fælles principper for at lette tværgående projekter og taskforcer — yderligere forbedringer af udbudsproceduren (gennemførelsen af en papirløs arbejdsgang for godkendelsen af afgørelsen om tildeling direkte i SAP) — revision af »Praktisk vejledning og interne regler for Projektevalueringsudvalget (CEP)« og CEP-modeller efter generalsekretærens vedtagelse af afgørelsen om forenkling af CEP's rammer i januar 2017 — reaktivering af netværk for finansielle agenter og forbedring af uddannelsestilbuddet ved udarbejdelse af specialiserede kurser. I forbindelse med forbedringen af de europæiske virksomheders likviditet var den gennemsnitlige betalingstid for fakturaer i GSR i 2017 22 dage, idet den maksimale tidsgrænse er 30 dage (Europa-Parlamentets og Rådets direktiv 2011/7/EU (2)).

— Ejendomspolitik Efter den foreløbige overtagelse af Europabygningen den 30. juni 2016 fandt flytningen af delegationer og af en del af GSR's tjenestegrene sted i januar 2017. Den 14. juli 2017 nåede den belgiske stat og Generalsekretariatet for Rådet til enighed om den endelige pris for projektet. Den endelige aftale forventes undertegnet i 2018.

3.2. Indtægter

Skema 5 giver en oversigt over det samlede resultat af forvaltningen af indtægter i 2017. Udtrykket »Erhvervede rettigheder 2016« henviser til indtægtsordrer, der blev udstedt i 2016, men for hvilke inddrivelsen først fandt sted i 2017. Udtrykket »Erhvervede rettigheder 2017« svarer derimod til indtægtsordrer, der blev iværksat i 2017.

Skema 5

Oversigt over indtægtsforvaltningen i 2017-budgettet

(EUR) Kapitel Erhvervede rettigheder 2016 Inddrevne indtægter fra 2016 Erhvervede rettigheder 2017 Inddrevne indtægter fra 2017 I alt erhvervede rettigheder 2016 + 2017 I alt inddrevet 2016 + 2017 Til inddrivelse i 2018 1 2 3 4 5 = 1 + 3 6 = 2 + 4 7 = 5 – 6 4 0 Fradrag i vederlag til personalet 0 0 29 422 088 29 422 088 29 422 088 29 422 088 0 4 1 Bidrag til pensionsordningen 328 171 106 285 25 227 881 25 226 332 25 556 053 25 332 617 223 436 5 0 Indtægt ved salg af løsøre og fast ejendom 27 301 1 560 9 031 7 860 36 332 9 420 26 913 5 1 Lejeindtægter 49 238 49 238 413 381 379 084 462 619 428 322 34 297 5 2 Afkast af investeret kapital og udlånskapital, bankrenter og andre renter 0 0 3 308 3 308 3 308 3 308 0 5 5 Indtægter fra tjenesteydelser og udført arbejde 37 329 37 329 903 420 798 966 940 750 836 295 104 455 5 5 Indtægter fra tjenesteydelser og udført arbejde (EU-Udenrigstjenesten) 100 000 100 000 130 908 30 908 230 908 130 908 100 000 5 7 Andre bidrag og tilbagebetalinger i forbindelse med administration 930 459 754 811 21 561 141 20 194 792 22 491 599 20 949 603 1 541 997 5 8 Diverse godtgørelser 10 604 10 604 13 590 13 590 24 194 24 194 0 5 8 Diverse godtgørelser (EU-Udenrigstjenesten) 0 0 0 0 0 5 9 Andre indtægter fra den administrative forvaltning 0 0 0 0 0 0 0 6 3 Bidrag som led i særaftaler 0 0 1 193 818 1 183 883 1 193 818 1 183 883 9 935 7 0 Morarenter 0 0 73 73 73 73 0 9 0 Diverse indtægter 0 0 13 13 13 13 0 I alt 1 483 103 1 059 827 78 878 653 77 260 897 80 361 756 78 320 724 2 041 033

Det samlede omfang af forvaltningen af indtægter i form af erhvervede rettigheder, dvs. de udstedte indtægtsordrer, var 80,4 mio. EUR i 2017. Deraf blev 78,3 mio. EUR inddrevet inden for regnskabsåret, mens 2,0 mio. EUR vil blive opkrævet i 2018.

Hovedparten af de samlede inddrevne indtægter (70 % eller 54,8 mio. EUR ud af 78,3 mio. EUR) i 2017 er inddrevet i forbindelse med EU-skatter og EU-afgifter opkrævet fra GSR's personale. Af dette beløb omfatter 29,4 mio. EUR fradrag i vederlag til personalet, mens bidrag og overførsler af pensionsrettigheder til pensionsordningen står for 25,3 mio. EUR.

Resten, dvs. 30 % (23,6 mio. EUR), hidrører fra forskellige indtægter fra institutionens administration. Beløbet stammer i hovedsagen fra følgende kilder:

— inddrivelse af dele af de beløb, der i tidligere år er blevet udbetalt til medlemsstaterne til finansiering af delegationernes rejseudgifter, efter at disse har indsendt deres opgørelser for 2016 og 2017 (henholdsvis 0,3 mio. og 11,2 mio. EUR, kapitel 5 7)

— inddrivelse af betalinger fra medlemsstaterne for ekstra tolkning efter anmodning til visse sprog (7 mio. EUR, kapitel 5 7)

— bidrag til administrationsudgifterne som led i Schengenreglerne sammen med Island og Norge (1,2 mio. EUR, kapitel 6 3)

— bidrag fra andre institutioner og betalinger fra Rådets ansatte til Rådets vuggestue (0,9 mio. EUR, kapitel 5 7)

— betalinger fra Domstolen, Revisionsretten og Det Europæiske Universitetsinstitut i Firenze som deres bidrag til finansiering af det fælles finansielle system med Rådet (0,5 mio. EUR, kapitel 5 7)

— overførsel fra EU-Udenrigstjenesten til Rådet som forskudstilbagebetaling af udgifterne i forbindelse med tilrettelæggelsen af konferencen om Syrien i Bruxelles (0,4 mio. EUR, kapitel 5 5)

— indtægter fra inddrivelse af sagsomkostninger i de sager, som Rådet har vundet, og skadeserstatninger udbetalt til Rådet (0,3 mio. EUR, kapitel 5 7)

— overførsel fra EU-Udenrigstjenesten til Rådet som forskudsbetaling for de tjenester, der ydes af GSR til EU-Udenrigstjenesten (0,3 mio. EUR, kapitel 5 5)

— lejeindtægter fra lokaler og tilbagebetalinger forbundet hermed, bl.a. Kommissionens del af lejen fra EU Info Point i Bruxelles (0,3 mio. EUR, kapitel 5 1).

3.3. Udgifter i 2017

3.3.1. Budgetændringer i 2017

I regnskabsåret 2017 blev bevillingerne omfordelt ved forskellige overførsler. Skema 6 viser de afgørelser, der ændrede budgetbevillingerne i 2010-2017.

Skema 6

Antal budgetændringer fordelt på type i 2010-2017

Ændring Type Retsgrundlag 2010 2011 2012 2013 2014 2015 2016 2017 Ændringsbudget Artikel 41 i FF 0 0 0 0 0 0 0 0 Overførsel B Artikel 25 i FF 47 23 23 22 32 27 31 45 Overførsel C Artikel 25 i FF 2 2 2 2 2 2 2 1 Overførsel D Artikel 27 i FF 0 0 0 0 0 0 0 0 I alt 49 25 25 24 34 29 33 46

En C-overførsel, der indebærer underretning af budgetmyndigheden (i overensstemmelse med finansforordningens artikel 25), blev foretaget i 2017:

— C1-overførsel af 5 400 000 EUR den 21.11.2017 til: — at finansiere det resterende beløb til købet af Europabygningen og fire tilstødende jordlodder (5 400 000 EUR)

45 B-overførsler baseret på finansforordningens artikel 25, stk. 4, ændrede internt ERR's budget i 2017.

Skema 7 giver en oversigt over de budgetposter, som blev ændret væsentligt (3) i 2017 ved forskellige overførsler.

Skema 7

Budgetposter, som var omfattet af væsentlige overførsler i 2017

(EUR) Konto Udgiftsområde Oprindeligt budget 2017 Overførsler Endelige bevillinger Forskel 1 1 0 0 Grundløn 236 814 000 -1 330 000 235 484 000 -1 % 1 1 0 2 Vedtægtsbestemte rettigheder 59 571 000 930 000 60 501 000 2 % 1 1 0 3 Social sikring 9 452 000 400 000 9 852 000 4 % 1 2 0 3 Eksterne ydelser 2 498 000 - 495 800 2 002 200 -20 % 1 2 0 4 Supplerende ydelser til oversættelsestjenesten 200 000 492 800 692 800 246 % 2 0 0 2 Ejendomserhvervelse 8 884 000 8 884 000 2 0 0 3 Indretnings- og installationsarbejder 10 618 000 -1 836 000 8 782 000 -17 % 2 0 0 4 Sikringsarbejder 2 830 000 -1 625 000 1 205 000 -57 % 2 0 1 0 Rengøring og vedligeholdelse 19 057 000 -1 129 000 17 928 000 -6 % 2 0 1 1 Vand, gas, elektricitet og opvarmning 4 974 000 -1 899 000 3 075 000 -38 % 2 0 1 2 Bygningers sikkerhed og overvågning 16 815 000 1 382 000 18 197 000 8 % 2 1 0 0 Indkøb af EDB-hardware og -software 12 262 000 -1 231 244 11 030 756 -10 % 2 1 0 1 Eksterne tjenesteydelser til EDB-systemer 21 850 000 2 117 599 23 967 599 10 % 2 1 0 2 Vedligeholdelse og reparation af EDB-hardware og -software 7 156 000 -1 494 803 5 661 197 -21 % 2 1 0 3 Telekommunikation 1 532 000 - 291 552 1 240 448 -19 % 2 1 2 0 Indkøb og udskiftning af teknisk materiel 2 635 000 - 263 415 2 371 585 -10 % 2 1 2 1 Eksterne tjenesteydelser til teknisk materiel 78 000 341 989 419 989 438 % 2 2 0 0 Rejseudgifter, der afholdes af delegationerne 17 802 000 7 215 502 25 017 502 41 % 2 2 0 2 Udgifter til tolkning 79 816 000 -10 115 502 69 700 498 -13 % 2 2 1 0 Udgifter til dokumentation og bibliotek 2 000 000 296 000 2 296 000 15 % 2 2 1 1 Den Europæiske Unions Tidende 3 500 000 -1 046 000 2 454 000 -30 % 2 2 1 3 Information og offentlige arrangementer 2 535 000 850 000 3 385 000 34 %

3.3.2. Oversigt over budgetgennemførelsen i 2010-2017

I de sidste otte år har den samlede gennemførelsesprocent for ERR's budget været på ca. 91,9 % (se diagram 1). Gennemførelsesprocenten omfatter forpligtelser, der er indgået i løbet af regnskabsåret, i forhold til det disponible godkendte budget.

Den faktiske årlige betalingsprocent mellem 2010 og 2017 har i gennemsnit udgjort 82,7 % af budgettet. Differencen mellem den samlede gennemførelse og betalingerne i et givent år (dvs. ikkebetalte forpligtelser) er i overensstemmelse med finansforordningens artikel 13, stk. 4, blevet fremført til næste regnskabsår for så vidt angår betalingerne.

Diagram 1

Samlet gennemførelse af budgettet i 2010-2017

De fremførte bevillinger falder inden for to hovedkategorier: drift af GSR og ejendomme. Den første kategori vedrører forpligtelser, der var behørigt indgået inden regnskabsårets udgang, men hvor ydelserne endnu ikke var leveret, og/eller de tilhørende fakturaer ikke var modtaget inden årets udgang.

Den anden kategori vedrører GSR's erhvervelse af ejendomme såsom Lexbygningen, vuggestuen og Europabygningen. Gennem de seneste par år har GSR kunnet anvende besparelserne fra budgetgennemførelsen til finansiering af disse erhvervelser.

I 2017 blev der reserveret 8,8 mio. EUR til erhvervelsen af Europabygningen. Beløbet er blevet fremført til 2018 for så vidt angår den konkrete forpligtelse.

3.3.3. Gennemførelse af bevillingerne, opdelt på kategorier, i 2017

Analysen af udgifterne i 2017 vises i en oversigt med 14 udgiftskategorier.

I skema 8 sammenlignes det endelige budget efter overførsler (kolonne 2) med resultatet af budgettet i form af forpligtelser (kolonne 3). Forskellen mellem det endelige budget og de bevillinger, der er indgået forpligtelser for, svarer til de beløb, der ikke er brugt i 2017 og dermed er bortfaldne.

Skema 8

Oversigt over gennemførelsen af budgettet i 2017 (opdelt på kategorier)

(EUR) Kategori Budget for 2017 (oprindeligt) Budget for 2017 (endeligt (4)) Forpligtelser (5) Gennemførelsesprocent Bortfaldne bevillinger 1 2 3 4 = 3/2 5 = 2 – 3 Stillingsfortegnelse 315 446 000 315 446 000 303 484 264 96,2 % 11 961 736 Andre udgifter vedrørende ansatte 24 878 000 24 878 000 22 529 419 90,6 % 2 348 581 Ejendomme (undtagen erhvervelser) 57 789 000 52 705 000 51 414 847 97,6 % 1 290 153 Databehandling 42 800 000 41 900 000 41 466 017 99,0 % 433 983 Inventar 942 000 942 000 741 630 78,7 % 200 370 Teknisk materiel (5) 3 659 000 3 659 000 3 532 203 96,5 % 126 797 Transport 1 048 000 1 048 000 1 021 465 97,5 % 26 535 Rejseudgifter, der afholdes af delegationerne 17 802 000 25 017 502 13 472 729 53,9 % 11 544 773 Udgifter til tolkning 79 816 000 69 700 498 66 521 325 95,4 % 3 179 173 Møder og konferencer 4 984 000 4 984 000 4 523 108 90,8 % 460 892 Information 8 285 000 8 285 000 7 847 588 94,7 % 437 412 Diverse 2 127 000 2 127 000 1 111 878 52,3 % 1 015 122 Reserve 2 000 000 2 000 000 0 0,0 % 2 000 000 I alt (ekskl. erhvervelser) 561 576 000 552 692 000 517 666 473 93,7 % 35 025 527 Ejendomserhvervelse — 8 884 000 8 883 738 100,0 % 262 Tilsammen 561 576 000 561 576 000 526 550 211 93,8 % 35 025 789

Den samlede gennemførelsesprocent for 2017-budgettet er på 93,8 % (+1,9 % oven i gennemsnittet for de seneste otte år). Forskellen mellem det endelige budget og gennemførelsen kan forklares således:

— Det samlede mindreforbrug i kategorien stillingsfortegnelsen beløber sig til 11,9 mio. EUR. Mindreforbruget skyldes hovedsagelig et lavere behov for grundløn (5,9 mio. EUR), og at det ikke var nødvendigt at anvende de formålsbestemte reserver (2,8 mio. EUR). En del af de lavere lønudgifter skyldes en nettonedgang på 40 besatte stillinger i ERR's stillingsfortegnelse. Andre elementer, der forklarer mindreforbruget, er mindre behov for forskellige vedtægtsbestemte rettigheder (2,2 mio. EUR) og for social sikring (0,5 mio. EUR) og lavere udgifter til overarbejde (0,5 mio. EUR).

— I kategorien andre udgifter vedrørende ansatte vedrører 57 % af mindreforbruget (1,3 mio. EUR af 2,3 mio. EUR) færre udbetalinger for kontraktansatte, udstationerede nationale eksperter og andre eksterne ydelser. Færre udgifter i forbindelse med tjenesterejser giver en besparelse på 0,4 mio. EUR. For så vidt angår formanden for Det Europæiske Råd kommer en besparelse på 0,4 mio. EUR fra et mindreforbrug inden for rejsebudgettet og -godtgørelser. De resterende 0,2 mio. EUR vedrører hovedsagelig mindre besparelser inden for lægetjeneste og den sociale tjeneste.

— Den samlede gennemførelse af de bygningsrelaterede udgifter gav en besparelse på 1,3 mio. EUR. Af dette beløb skyldes 0,9 mio. EUR lavere udgifter til bygningers sikkerhed og overvågning, vedligeholdelse og rengøring, forbrug af vand, gas og elektricitet. De resterende 0,4 mio. EUR kommer fra besparelser på visse indretnings-, installations og sikringsarbejder.

— På IT-området lå budgetgennemførelsen på næsten 100 %. Mindreforbruget på 0,4 mio. EUR skyldes hovedsagelig en lavere gennemførelse i indkøb af udstyr og software.

— Mindreforbruget på 0,2 mio. EUR til inventar vedrører hovedsageligt omlægning af indkøb af inventar til visse mødelokaler i Justus Lipsius-bygningen, som ifølge planen skulle istandsættes i 2017, hvilket endte med at blive udsat.

— 0,1 mio. EUR i besparelser til teknisk materiel skyldes hovedsagelig et mindre behov for sikkerhedsmæssige installationer.

— For så vidt angår transport lå budgetgennemførelsen på næsten 100 %.

— Gennemførelsen af rejseudgifter til delegationerne gav en besparelse på 11,5 mio. EUR. Det beløb, der var til rådighed til delegationernes rejseudgifter efter overførsler, udgjorde 25,0 mio. EUR. Det oprindelige budget var på 17,8 mio. EUR, og derudover blev der overført 8,9 mio. EUR fra besparelserne på visse rammebeløb til tolkning. På den anden side blev der i løbet af året overført 1,7 mio. EUR til finansiering af ekstra tolkning til visse sprog. Da medlemsstaterne skulle tilbagebetale uudnyttede beløb fra tidligere år, blev der kun indgået forpligtelser for 13,5 mio. EUR med henblik på efterfølgende betalinger i budgettet for 2017.

— Mindreforbruget på bevillingerne til tolkning andrager 3,2 mio. EUR. Det skal bemærkes, at dette mindreforbrug er det endelige resultat efter overførslen af 8,9 mio. EUR fra beløbsrammen for tolkning til beløbsrammen for delegationernes rejseudgifter (6) og af 2,9 mio. EUR til den endelige betaling for Europabygningen. Det endelige resultat indbefatter endvidere en tilbageførsel på 1,7 mio. EUR fra visse rammebeløb for rejseudgifter med henblik på dækning af ekstra tolkning til visse sprog.

— 0,2 mio. EUR af det samlede mindreforbrug på 0,5 mio. EUR til tilrettelæggelse af møder og konferencer afspejler færre cateringtjenester i 2017 end forudset i budgettet. Mindre behov for særlige rejseudgifter resulterede i en yderligere besparelse på 0,2 mio. EUR. Endelig resulterede et mindre behov for leje af eksterne konference- og mødelokaler samt færre akkrediteringsudgifter i besparelser på 0,1 mio. EUR.

— Gennemførelsesprocenten for bevillingerne i kategorien »Information« var 94,7 %, hvilket giver en besparelse på 0,4 mio. EUR. Dette beløb svarer hovedsagelig til det lavere antal lovgivningsmæssige og andre retsakter, der blev offentliggjort i Den Europæiske Unions Tidende i 2017.

— I kategorien diverse forklares mindreforbruget på 1,0 mio. EUR hovedsagelig ved lavere udgifter inden for procesomkostninger (0,9 mio. EUR), som følge af at der blev anmeldt færre antidumpingsager til Rådet end forventet, de resterende 0,1 mio. EUR er en kombination af mindre behov for uniformer og for kontorartikler, papir, undersøgelser og porto.

3.4. Fremførte bevillinger

3.4.1. Bevillinger fremført automatisk fra 2016 til 2017

Som fremgår af skema 9 blev der fremført et beløb på 62,3 mio. EUR fra 2016 til 2017.

Skema 9

Gennemførelsen vedrørende fremførte bevillinger fra 2016 til 2017 (opdelt på kategorier)

(EUR) Kategori Bevillinger fremført fra 2016 Betalinger 2017 Gennemførelsesprocent Bortfaldne bevillinger 1 2 3 = 2/1 4 = 1 – 2 Stillingsfortegnelse 425 000 244 208 57,5 % 180 792 Andre udgifter vedrørende ansatte 1 769 152 1 539 049 87,0 % 230 102 Ejendomme 12 907 800 10 238 750 79,3 % 2 669 050 Databehandling 20 127 797 19 234 814 95,6 % 892 983 Inventar 577 836 561 243 97,1 % 16 593 Teknisk materiel 2 302 474 2 152 707 93,5 % 149 767 Transport 295 754 226 689 76,6 % 69 065 Rejseudgifter, der afholdes af delegationerne — — — Udgifter til tolkning 10 024 525 9 160 725 91,4 % 863 800 Møder og konferencer 536 958 424 241 79,0 % 112 717 Information 1 995 546 1 870 237 93,7 % 125 309 Diverse 11 362 114 11 304 705 99,5 % 57 409 Reserve — — — I alt 62 324 956 56 957 368 91,4 % 5 367 588

Gennemførelsesprocenten for de bevillinger, der blev fremført fra 2016, var på 91,4 %. Hovedårsagerne til denne gennemførelsesprocent er

— hel eller delvis manglende levering af arbejder, varer eller tjenester bestilt af GSR i det foregående år

— manglende modtagelse af fakturaer for leverede arbejder, tjenester eller varer. Det skal bemærkes, at dette nødvendigvis udgør en budgetbyrde for det kommende budgetår, idet der skal indgås nye forpligtelser for disse transaktioner i 2018.

3.4.2. Bevillinger fremført fra 2017 til 2018

De bevillinger, der blev fremført fra 2017 til 2018, udgjorde i alt 60,6 mio. EUR.

Skema 10

Bevillinger fremført fra 2017 til 2018 (opdelt på kategorier)

(EUR) Kategori Budget for 2017 (oprindeligt) Budget for 2017 (endeligt (7)) Forpligtelser (8) Betalinger 2017 Bevillinger fremført til 2018 (8) Fremførsels procent 1 2 3 4 4 5 = 4/3 Stillingsfortegnelse 315 446 000 315 446 000 303 484 264 303 118 118 366 146 0,1 % Andre udgifter vedrørende ansatte 24 878 000 24 878 000 22 529 419 19 589 939 2 939 481 13,0 % Ejendomme 57 789 000 52 705 000 51 414 847 35 984 828 15 430 019 30,0 % Databehandling 42 800 000 41 900 000 41 466 017 21 463 684 20 002 333 48,2 % Inventar 942 000 942 000 741 630 418 041 323 588 43,6 % Teknisk materiel 3 659 000 3 659 000 3 532 203 2 042 449 1 489 754 42,2 % Transport 1 048 000 1 048 000 1 021 465 580 592 440 873 43,2 % Rejseudgifter, der afholdes af delegationerne 17 802 000 25 017 502 13 472 729 13 472 729 0 0,0 % Udgifter til tolkning 79 816 000 69 700 498 66 521 325 59 610 462 6 910 863 10,4 % Møder og konferencer 4 984 000 4 984 000 4 523 108 3 645 570 877 538 19,4 % Information 8 285 000 8 285 000 7 847 588 5 466 992 2 380 596 30,3 % Diverse 2 127 000 2 127 000 1 111 878 580 634 531 245 47,8 % Reserve 2 000 000 2 000 000 — — — — I alt (ekskl. erhvervelser) 561 576 000 552 692 000 517 666 473 465 974 036 51 692 437 10,0 % Ejendomserhvervelse — 8 884 000 8 883 738 8 883 738 100,0 % Tilsammen 561 576 000 561 576 000 526 550 211 465 974 036 60 576 175 11,5 %

De overførte beløb fra 2017 til 2018 kommer hovedsagelig fra følgende kategorier:

— databehandling med 20,0 mio. EUR, hvoraf 13,1 mio. EUR vedrører eksterne tjenesteydelser, 5,4 mio. EUR udstyr og software, 0,7 mio. EUR telekommunikation og 0,8 mio. EUR IT-vedligeholdelse og reparation

— ejendomme med 15,4 mio. EUR, hvor forskelligt indretningsarbejde dækker 6,1 mio. EUR, rengøring og vedligeholdelse 4,4 mio. EUR, sikkerhed og forebyggelse 2,5 mio. EUR, el, vand, gas og opvarmning tilsammen yderligere 1,0 mio. EUR, sikringsarbejder 0,9 mio. EUR og andre ejendomsudgifter, f.eks. bygningsundersøgelser og revisioner, 0,5 mio. EUR.

— erhvervelse af fast ejendom med 8,9 mio. EUR til at dække den endelige betaling for Europabygningen (hvoraf 8,8 mio. EUR er fremført iht. afgørelse)

— 6,9 mio. EUR til afholdelse af udgifter til tolkning i november-december 2017, men for hvilken den endelige faktura modtages i 2018

— andre udgifter vedrørende ansatte med 2,9 mio. EUR, navnlig vedrørende eksterne tjenesteydelser (1 mio. EUR), uddannelse (1 mio. EUR), lægetjeneste og vuggestuer (0,5 mio. EUR), tjenesterejser (0,3 mio. EUR) og støtteforanstaltninger til at bistå personalet (0,1 mio. EUR)

— 2,4 mio. EUR vedrørende udgifter til information, hvoraf 1,6 mio. EUR vedrører information og offentlige arrangementer såvel som Rådets publikationer, og 0,8 mio. EUR vedrører udgifter til dokumentation og bibliotek

— udgifter til teknisk materiel med 1,5 mio. EUR, hvoraf 0,6 mio. EUR vedrører indkøb og vedligeholdelse af konferenceudstyr, 0,6 mio. EUR indkøb og vedligeholdelse af audiovisuelt udstyr til Pressetjenesten, 0,1 mio. EUR indkøb og vedligeholdelse af udstyr til restauranter og kantiner, 0,1 mio. EUR sikkerhedsudstyr og 0,1 mio. EUR andet udstyr

— møder og konferencer med 0,8 mio. EUR, som hovedsagelig skyldes endnu ikke modtagne fakturaer for tilrettelæggelse af Det Europæiske Råds møder og Rådets samlinger i 2017

— inventar med 0,3 mio. EUR svarende til visse kontorer og yderligere købsordrer for inventar udstedt for at dække Rådets behov inden undertegnelsen af den nye rammekontrakt.

3.4.3. Bevillinger fremført iht. afgørelse fra 2016 til 2017

Som det fremgår af skema 11 blev der fremført et beløb på 0,3 mio. EUR iht. afgørelse fra 2016 til 2017 i overensstemmelse med artikel 13, stk. 2, i finansforordningen (FF) og artikel 4 i gennemførelsesbestemmelserne hertil.

Skema 11

Bevillinger fremført iht. afgørelse fra 2016 til 2017 (opdelt på kategorier)

(EUR) Kategori Bevillinger fremført iht. afgørelse fra 2016 Forpligtelser 2017 Gennemførelsesprocent Bortfaldne bevillinger Betalinger 2017 Fremført til 2018 med henblik på betaling 1 2 3 = 2/1 4 = 1 – 2 5 6 = 2 – 4 Teknisk materiel 350 000 330 991 94,6 % 19 009 0 330 991 ERR i alt 350 000 330 991 94,6 % 19 009 0 330 991

Beløbet vedrører udskiftning af udstyr i Europabygningen (teknisk udstyr), der blev vandskabet i oktober 2016. På grund af usikkerheden ved skadeserstatningen og under hensyn til, at det nøjagtige beløb, der er nødvendigt til udskiftningen af udstyr, først var kendt i februar 2017, var det ikke muligt at underskrive købsordrerne i 2016.

Gennemførelsesprocenten for de bevillinger, der blev fremført iht. afgørelse, var på 94,6 %. Det forpligtede beløb er blevet fuldt fremført til 2018 for så vidt angår betalingen.

3.4.4. Bevillinger fremført iht. afgørelse fra 2015 til 2016 fremført for så vidt angår betalingen til 2017

Bevillinger fremført iht. afgørelse fra 2015 til 2016, som der behørigt var indgået forpligtelser for i 2016, men som ikke var betalt, blev fremført til 2017 for så vidt angår betalingen. Som det fremgår af skema 12, blev der fremført et beløb på 0,2 mio. EUR for så vidt angår betalingen.

Skema 12

Bevillinger fremført iht. afgørelse fra 2015 til 2016 fremført for så vidt angår betalingen til 2017 (opdelt på kategorier)

(EUR) Kategori Fremført fra 2016 for så vidt angår betaling Betalinger 2017 Gennemførelsesprocent Bortfaldne bevillinger 1 2 3 = 2/1 4 = 1 – 2 Inventar 155 490 142 835 91,9 % 12 655 Teknisk materiel 57 045 44 030 77,2 % 13 015 ERR i alt 212 535 186 865 87,9 % 25 670

Gennemførelsesprocenten for de bevillinger, der blev fremført fra 2016, var på 87,9 %. De vigtigste begrundelser for beløbet af bortfaldne bevillinger er, at visse varer, som GSR havde bestilt det foregående år, ikke blev leveret, og visse tjenesteydelser i sidste ende var billigere (levering af inventar og teknisk udstyr).

3.5. Formålsbestemte indtægter

3.5.1. Formålsbestemte indtægter akkumuleret inden 2017

De formålsbestemte indtægter, der var akkumuleret inden 2017, androg 23,3 mio. EUR.

Skema 13

Gennemførelsen vedrørende formålsbestemte indtægter akkumuleret inden 2017 (opdelt på kategorier)

(EUR) Kategori Formålsbestemte indtægter inden 2017 Forpligtelser 2017 Betalinger 2017 Gennemførelsesprocent Bortfaldne formålsbestemte indtægter 1 2 3 4 = 2/1 4 = 1 – 2 Stillingsfortegnelse 1 342 422 1 342 422 1 342 422 100,0 % — Andre udgifter vedrørende ansatte 1 261 407 1 229 382 1 219 019 97,5 % 32 025 Ejendomme 1 390 878 1 386 624 1 237 545 99,7 % 4 255 Databehandling 1 638 750 1 634 428 1 634 425 99,7 % 4 322 Inventar — — — — Teknisk materiel 303 193 289 261 259 705 95,4 % 13 932 Transport 17 754 17 685 15 906 99,6 % 68 Rejseudgifter, der afholdes af delegationerne 11 544 777 11 544 777 11 544 777 100,0 % — Udgifter til tolkning 4 938 885 4 938 885 4 938 885 100,0 % — Møder og konferencer 324 833 324 644 319 114 99,9 % 189 Information 119 830 100 648 100 648 84,0 % 19 182 Diverse 447 501 447 437 408 664 100,0 % 64 ERR i alt 23 330 231 23 256 193 23 021 111 99,7 % 74 038 SLA'er med EU-Udenrigstjenesten 117 804 106 465 88 939 90,4 % 11 339 Tilsammen 23 448 035 23 362 658 23 110 050 99,6 % 85 377

Formålsbestemte indtægter vedrørende GSR's aktiviteter beløb sig i alt til 23,4 mio. EUR, hvoraf der behørigt er indgået forpligtelser for 23,3 mio. EUR i 2017. De resterende 0,1 mio. EUR bortfaldt i overensstemmelse med finansforordningens artikel 14.

En anden del, 0,1 mio. EUR, af de formålsbestemte indtægter, der er akkumuleret inden 2017, vedrører beløb, der er overført fra EU-Udenrigstjenesten i 2016 til Rådet til dækning af udgifter til tjenester, der er defineret i de forskellige serviceleveranceaftaler (SLA'er) mellem de to institutioner, og som leveres af GSR. Ud af det forpligtede beløb på 0,1 mio. EUR blev der i 2017 betalt 0,09 mio. EUR.

3.5.2. Formålsbestemte indtægter akkumuleret inden 2017 fremført til 2018 for så vidt angår betalingen

Formålsbestemte indtægter akkumuleret inden 2017, der behørigt var indgået forpligtelser for, men som ikke blev betalt i 2017, blev fremført fra 2017 til 2018 og beløb sig i alt til 0,3 mio. EUR.

Skema 14

Formålsbestemte indtægter akkumuleret inden 2017 fremført til 2018 (opdelt på kategorier)

(EUR) Kategori Formålsbestemte indtægter inden 2017 Forpligtelser 2017 Betalinger 2017 Formålsbestemte indtægterfremførttil 2018 Fremførselsprocent 1 2 3 4 = 2 – 3 5 = 4/2 Stillingsfortegnelse 1 342 422 1 342 422 1 342 422 — 0,0 % Andre udgifter vedrørende ansatte 1 261 407 1 229 382 1 219 019 10 362 0,8 % Ejendomme 1 390 878 1 386 624 1 237 545 149 078 10,8 % Databehandling 1 638 750 1 634 428 1 634 425 3 0,0 % Inventar — — — — Teknisk materiel 303 193 289 261 259 705 29 555 10,2 % Transport 17 754 17 685 15 906 1 779 10,1 % Rejseudgifter, der afholdes af delegationerne 11 544 777 11 544 777 11 544 777 — 0,0 % Udgifter til tolkning 4 938 885 4 938 885 4 938 885 — 0,0 % Møder og konferencer 324 833 324 644 319 114 5 530 1,7 % Information 119 830 100 648 100 648 — 0,0 % Diverse 447 501 447 437 408 664 38 773 8,7 % ERR i alt 23 330 231 23 256 193 23 021 111 235 082 1,0 % SLA'er med EU-Udenrigstjenesten 117 804 106 465 88 939 17 526 16,5 % Tilsammen 23 448 035 23 362 658 23 110 050 252 608 1,1 %

De fremførte beløb stammer hovedsagelig fra følgende kategorier:

— 0,2 mio. EUR til bygninger, hvoraf 0,1 mio. EUR vedrører indretningsarbejder og sikkerhed i forbindelse med topmøder i 4. kvartal 2017 og 0,1 mio. EUR til gasforsyning til GSR-bygningerne.

— 0,04 mio. EUR til diverse, der hovedsagelig svarer til procesomkostninger og retsomkostninger.

3.5.3. Formålsbestemte indtægter akkumuleret i 2017

De samlede formålsbestemte indtægter, der blev akkumuleret i 2017, androg 23,5 mio. EUR. Heraf hidrører 290 508 EUR fra beløb, der er overført fra EU-Udenrigstjenesten til Rådet.

Skema 15

Gennemførelsen vedrørende formålsbestemte indtægter akkumuleret i 2017 (opdelt på kategorier)

(EUR) Kategori Formålsbestemte indtægter 2017 Forpligtelser 2017 Betalinger 2017 Disponible formålsbestemte indtægter 1 2 3 4 = 1 – 3 Stillingsfortegnelse 1 424 860 76 021 — 1 424 860 Andre udgifter vedrørende ansatte 1 246 597 100 461 59 259 1 187 338 Ejendomme 793 382 4 602 — 793 382 Databehandling 516 815 58 488 43 483 473 332 Inventar — — — 0 Teknisk materiel 35 344 6 244 450 34 894 Transport 2 747 — — 2 747 Rejseudgifter, der afholdes af delegationerne 11 555 185 — — 11 555 185 Udgifter til tolkning 7 042 505 — — 7 042 505 Møder og konferencer 195 819 134 578 90 658 105 161 Information 167 023 105 000 63 234 103 789 Diverse 273 300 — — 273 300 ERR i alt 23 253 577 485 394 257 084 22 996 493 SLA'er med EU-Udenrigstjenesten 290 508 187 711 123 450 167 058 Tilsammen 23 544 085 673 106 380 534 23 163 551

De formålsbestemte indtægter for 2017 vedrørende GSR's aktiviteter beløb sig til 23,3 mio. EUR. Heraf blev 0,5 mio. EUR forpligtet i løbet af regnskabsåret, mens 23,0 mio. EUR blev fremført til 2018 i overensstemmelse med artikel 14 i FF.

Ca. 50 % af de formålsbestemte indtægter vedrører rejseudgifter til delegationerne (11,6 mio. EUR). Beløbet på 7,0 mio. EUR til tolkning stammer fra supplerende betalinger for visse sprog til dækning af ekstra tolkning til disse sprog. Resten vedrører hovedsagelig tilbagebetaling af beløb i forbindelse med Rådets administration.

(1) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).

(2) Europa-Parlamentets og Rådets direktiv 2011/7/EU af 16. februar 2011 om bekæmpelse af forsinket betaling i handelstransaktioner (EUT L 48 af 23.2.2011, s. 1).

(3) Nettobeløb > 250 000 EUR.

(4) Omfatter intern reallokering af bevillinger.

(5) Omfatter fremførsel iht. afgørelse på 8 787 738 EUR

(6) I overensstemmelse med afgørelse nr. 111/07 overfører GSR 66 % af de uudnyttede beløb fra rammebeløbet for tolkning til delegationernes rammebeløb til rejseudgifter, idet disse beløb skal anvendes inden for det samme regnskabsår. I 2017 svarede dette til et beløb på 8,9 mio. EUR.

(7) Omfatter intern reallokering af bevillinger.

(8) Omfatter fremførsel iht. afgørelse på 8 787 738 EUR.